Hłuša

Hłuša (poola keeles Hłusza, valgevene-eesti transkriptsioonis Gluša) on alevik (endine alev) Valgevenes Mahiloŭ oblastis Babrujski rajoonis, Hłuša külanõukogu halduskeskus. Asub rajoonikeskusest Babrujskist 29 kilomeetrit lääne pool, merepinnast 166 meetri kõrgusel.

Asula tekkis aastal 1896, mil sinna rajati puidutööstus ja klaasivabrik. Aastal 1935 sai sllest ametlikult alev (töölisasula). Tänapäeval on peamiseks tööandjaks klaasivabrik, Hłuša alevikku on lisandunud ka toiduainetetööstus. 23. jaanuaril 2013 kaotas Hłuša alevi staatuse.

Alevis suri valgevene filoloog ja kirjanduskriitik Aleś Adamovič, ta on ka sinna maetud.

Kategooria:Valgevene asulad
Kategooria:Babrujski rajoon